CELEX: 22010D0051
Language: hu
Date: 2010-04-30 00:00:00
Title: Az EGT Vegyes Bizottság 51/2010 határozata ( 2010. április 30. ) az Európai Gazdasági Térségről szóló megállapodás XIII. mellékletének (Közlekedés) és XIV. mellékletének (Verseny) módosításáról

15.7.2010   
            
            
               HU
            
            
               Az Európai Unió Hivatalos Lapja
            
            
               L 181/19
            
         AZ EGT VEGYES BIZOTTSÁG 51/2010 HATÁROZATA
   (2010. április 30.)
   az Európai Gazdasági Térségről szóló megállapodás XIII. mellékletének (Közlekedés) és XIV. mellékletének (Verseny) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2010. március 12-i 33/2010 EGT vegyes bizottsági határozat módosította (1).
            
         
               (2)
            
            
               A megállapodás XIV. mellékletét a 2006. december 8-i 156/2006 EGT vegyes bizottsági határozat módosította (2).
            
         
               (3)
            
            
               A Szerződés 81. cikke (3) bekezdésének a vonalhajózási társaságok (konzorciumok) között létrejött megállapodások, döntések és összehangolt magatartások egyes csoportjaira történő alkalmazásáról szóló, 2009. szeptember 28-i 906/2009/EK bizottsági rendeletet (3) bele kell foglalni a megállapodásba.
            
         
               (4)
            
            
               A megállapodásba foglalt 823/2000/EK bizottsági rendelet (4)2010. április 25-én hatályát vesztette, amelyet ezért el kell hagyni a megállapodásból,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a 10. pontot (2988/74/EGK tanácsi rendelet) követően a következő ponttal egészül ki:
   
               „10a.
            
            
               
                  32009 R 0906: A Bizottság 906/2009/EK rendelete (2009. szeptember 28.) a Szerződés 81. cikke (3) bekezdésének a vonalhajózási társaságok (konzorciumok) között létrejött megállapodások, döntések és összehangolt magatartások egyes csoportjaira történő alkalmazásáról (HL L 256., 2009.9.29., 31. o.) (5).
            
         2. cikk
   A megállapodás XIV. melléklete a következőképpen módosul:
   A 11c. pont (823/2000/EK bizottsági rendelet) helyébe a következő szöveg lép:
   
      „32009 R 0906: A Bizottság 906/2009/EK rendelete (2009. szeptember 28.) a Szerződés 81. cikke (3) bekezdésének a vonalhajózási társaságok (konzorciumok) között létrejött megállapodások, döntések és összehangolt magatartások egyes csoportjaira történő alkalmazásáról (HL L 256., 2009.9.29., 31. o.).
      A megállapodás alkalmazásában a rendelet rendelkezéseit a következő kiigazítással kell értelmezni:
      Az 1. cikkben a »közösségi kikötők« kifejezés helyébe az »EGT-megállapodás hatálya alá tartozó területen lévő kikötők« kifejezés lép.”
   
   3. cikk
   A 906/2009/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2010. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6). Ezt a határozatot 2010. április 26-tól kell alkalmazni.
   5. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. április 30-án.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 143., 2010.6.10., 28. o.
   
      (2)  HL L 89., 2007.3.29., 31. o.
   
      (3)  HL L 256., 2009.9.29., 31. o.
   
      (4)  HL L 100., 2000.4.20., 24. o.
   
      (5)  Itt csak tájékoztató jelleggel került megemlítésre. Az alkalmazását illetően lásd a versenyről szóló XIV. mellékletet.”
   
      (6)  Alkotmányos követelmények fennállását nem jelezték.